EkBass/fiwiki-20250220-pages-articles huggingface dataset:
Tuuliajolla (kirja)

Tuuliajolla – Suuri rock and roll -risteily on vuonna 1981 ilmestynyt musiikkitoimittaja Juho Juntusen reportaasikirja, joka kertoo samana kesänä tehdystä ensimmäisestä Tuuliajolla-kiertueesta. == Taustaa == Vuoden 1981 Tuuliajolla-kiertueella olivat mukana Juice Leskinen Slam, Eppu Normaali ja Hassisen Kone, jotka matkustivat viikon ajan eri puolilla Saimaata S/S Heinävesi -nimisellä sisävesialuksella ja esiintyivät kuudella paikkakunnalla. Kirjan lisäksi Tuuliajolla-kiertueelta tehtiin Aki ja Mika Kaurismäen ohjaama dokumentaarinen musiikkielokuva Saimaa-ilmiö sekä livealbumi Tuuliajolla (eli ballaadeja Saimaalta). Kirjassa on useita Juho Juntusen piirroksia ja sen valokuvista vastasivat hänen lisäkseen Tapio Vanhatalo sekä Mika Jussila. Takakannessa puolestaan ovat varsinaisten kansitekstien lisäksi myös Juice Leskisen laatimat saatesanat. Kirja valmistui vain pari kuukautta kesäkuun alussa järjestetyn kiertueen jälkeen ja se julkaistiin samassa yhteydessä elokuvan ensi-illan kanssa syyskuun alkupuolella. Teoksesta tuli nopeasti myyntimenestys, jonka ensimmäinen painos myytiin loppuun. Vuonna 2008 harvinaiseksi käyneestä kirjasta ilmestyi kokonaan uudistettu laitos, joka sisältää runsaasti uutta materiaalia. == Sisältö == Kirja sisältää Juho Juntusen värikkäitä kuvauksia Tuuliajolla-risteilyn tapahtumista, mutta vuoden 2008 painoksen jälkisanoissa hän kuitenkin kertoi jopa sensuroineensa osan. Alkuperäisen painoksen takakannessa kirjaa luonnehditaan ”suomalaisen gonzojournalismin hämmentäväksi merkkiteokseksi” ja Juntunen siteeraakin alussa tyylilajin kehittäjänä pidettyä Hunter S. Thompsonia. Varsinaisen kiertuereportaasin lisäksi kirja sisältää hänen tekemiään muusikkohaastatteluja sekä kokonaan fiktiivisen luvun, jonka hahmoina ovat muun muassa Juntunen itse sekä toinen legendaarinen musiikkitoimittaja Waldemar Wallenius. Teoksen päättää niin ikään Thompsonilta lainattu osittain fiktiivinen kuvaus Juntusen ja toimittaja Jukka Mikkolan automatkasta, jonka aikana he käyvät keskustelua eri musiikkigenreistä. == Vuoden 2008 painos == Vuonna 2008 kirjasta ilmestyi Liken kustantama uudistettu painos. Alkuperäisen materiaalin lisäksi se sisältää Juho Juntusen jälkisanat, Tuuliajolla- risteilyjen historiikin sekä Jouni Hynysen kirjoittaman raportin vuoden 2006 kiertueesta. == Muuta == Kirjaa on käytetty lähteenä Katariina Leinon käsikirjoittamassa musikaalissa Ihan tuuliajolla, jonka ensi-ilta oli vuonna 2014. == Lähteet == Luokka:Vuoden 1981 kirjat Luokka:Kirjat musiikista
Yagyeongkkun ilji

Yagyeongkkun ilji (, ) on televisioyhtiö MBC:n esittämä eteläkorealainen draamasarja. Sen päärooleissa esiintyvät Jung Il-Woo, Ko Sung-hee ja U-Know Yunho. == Aiheesta muualla == * Viralliset kotisivut * Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:MBC:n televisiosarjat
Patrick Kenniff

Patrick Kenniff (28. syyskuuta 1865 New South Wales, Australia – 12. tammikuuta 1903 Queensland, Australia) oli australialainen lainsuojaton (bushranger), joka oleili Queenslandin alueella veljensä Jamesin (1869–1940) kanssa. He toimivat pääasiassa karja- ja hevosvarkaina, mutta myöhemmin veljekset todettiin syyllisiksi murhaan, jonka seurauksena Patrick hirtettiin Boggo Road Gaolin vankilassa. Veljeksiä pidetään Australian viimeisinä bushrangereina. == Elämäkerta == Veljekset saivat tuomion karjavarkauksista vuonna 1881 pohjoisen New South Walesin alueella, jonka jälkeen Patrick ja James muuttivat isänsä kanssa Queenslandin alueelle, kahden nuoremman veljen Thomasin ja Johnin muuttaessa myöhemmin perästä. Perhe hankki haltuunsa laidunmaan Warregon alueelta. Yhdessä muiden karjavarkaiden kanssa Patrick ja James varastivat karjaa ja hevosia lähialueen karjatiloilta. Molemmat veljekset saivat vankilatuomioita varkauksista. Toiminnan seurauksena Warregon alueelle pystytettiin poliisiasema. Veljekset omaksuivat jatkossa aggressiivisemman tyylin varkauksilleen ja olivat aseistautuneita. Erityisesti Carnarvon-tilalta varastettiin hevosia ja karjaa ja tilan omistaja Albert Christian Dalke oli erityinen vihamielisyyksien kohde. Vuonna 1902 maastosta löytyi Dalken sekä konstaapeli George Doylen palaneet ruumiit. Vahva epäilys oli Patrick ja James Kenniffien osallisuudesta murhiin. Veljesten päästä luvattiin 1 000£ palkkio, ja heidät saatiin kiinni suuren etsintäoperaation päätteeksi 23. kesäkuuta 1902. Patrick sekä James tuomittiin kuolemanrangaistuksella, mutta täytäntöönpano viivästyi. Patrick teloitettiin 12. tammikuuta 1903 ja hänet haudattiin eteläisen Brisbanen hautausmaalle. Jamesin tuomio muutettiin elinkautiseksi, jota hän kärsi 12 vuotta ennen vapautumistaan. James kuoli syöpään 8. lokakuuta 1940. == Lähteet == Luokka:Australialaiset murhaajat Luokka:Bushrangerit Luokka:Murhasta teloitetut Luokka:Vuonna 1865 syntyneet Luokka:Vuonna 1903 kuolleet
Forssan tori

Forssan tori on perinteinen kauppatori Forssan keskustassa. Toripäivät ovat tiistai, torstai ja lauantai ja myyntiajat klo 7–14. Kesälauantaisin myynti saa jatkua tuntia pidempään. Forssan toria ja sen viereistä Ankkalammin puistoa on uudistettu 2000-luvun ensimmäisellä vuosikymmenellä. Puiston korjaus valmistui vuonna 2004. Ankkalammin korjauksen jälkeen uudistettiin torialueen pinta ja torille rakennettiin esiintymislava ja kahvilarakennus. Kahvilan yhteydessä toimii kesäisin kaupungin matkailuneuvonta. == Lähteet == == Aiheesta muualla == * Forssan torikauppiasyhdistyksen sivusto Luokka:Suomen aukiot Luokka:Forssan kulttuuri
Luonnotar (lehti)

Luonnotar oli Helsingissä vuosina 1862–1863 ilmestynyt aikakauslehti. Alaotsikolla Kuukausilehti Kansan Hyödyksi ja Huviksi ilmestynyttä Luonnotarta tomittivat J. A. Hagman ja K. J. Gummerus. Se oli tavalliselle kansalle tarkoitettu valistava ja viihdyttävä aikakauslehti, joka luonnontieteellisten ja historiallisten artikkelien lisäksi julkaisi kirjoituksia ajankohtaisista yhteiskunnallisista aiheista. Muutamissa numeroissa oli myös kuvia. Suomalaisen Kirjallisuuden Seuran kirjapainossa painettu lehti sai 590 tilaajaa. Vain vuoden ajan ilmestyneen Luonnottaren lakkamisen syynä oli sen kannattamattomuus ja uuden Maiden ja Merien Takaa -lehden perustaminen. ==Lähteet== ==Aiheesta muualla== * Luonnotar digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet
Luonnotar (täsmennyssivu)

Luonnotar tarkoittaa seuraavia asioita: * Luonnotar, kalevalaisen kansanrunouden taruolento * Luonnotar, Jean Sibeliuksen säveltämä sinfoninen runo * Luonnotar, Helsingissä vuosina 1862–1863 ilmestynyt aikakauslehti
Litterär Tidskrift

Litterär Tidskrift oli Helsingissä vuosina 1863–1865 ilmestynyt ruotsinkielinen aikakauslehti. Lehti perustettiin vuonna 1863 lakanneen J. V. Snellmanin Litteraturbladin korvaajaksi. Sitä toimittivat Helsingfors Dagbladissa työskennelleet J. G. Frosterus, J. J. Chydenius, Karl Collan ja A. H. Chydenius. Kulttuuripoliittisesti liberaali kuukausilehti sisälsi monipuolisia artikkeleita ajankohtaisista tieteellisistä ja yhteiskunnallisista kysymyksistä. Enimmillään 600 tilaajaa saanut Litterär Tidskrift lakkasi vuoden 1865 alussa. ==Lähteet== ==Aiheesta muualla== * Litterär Tidskrift digitoituna kansalliskirjastossa Luokka:Helsingin media Luokka:Suomalaiset ruotsinkieliset aikakauslehdet Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Vecko-Biblioteket

Vecko-Biblioteket oli Helsingissä vuosina 1865–1867 ilmestynyt ruotsinkielinen aikakauslehti. Alaotsikolla Läsning för hemmet ilmestyneen Vecko-Biblioteketin julkaisija ja toimittaja oli oman kirjapainon perustanut Theodor Sederholm. Oktaaviokokoinen ja 16-sivuinen viikkolehti sisälsi etupäässä pohjoismaisen, ranskalaisen, englantilaisen ja saksalaisen kaunokirjallisuuden käännöksiä sekä Sederholmin omia novelleja. Avustajista tuotteliain oli Marie Linder. Kannattamaton lehti lakkasi vuoden 1867 alussa. ==Lähteet== Luokka:Helsingin media Luokka:Suomalaiset kirjallisuuslehdet Luokka:Suomalaiset ruotsinkieliset aikakauslehdet Luokka:Ilmestymästä lakanneet suomalaiset aikakauslehdet
Elżbieta Bieńkowska

Elżbieta Ewa Bieńkowska (s. 4. helmikuuta 1964 Katowice) on puolalainen poliitikko ja Euroopan unionin sisämarkkinoista, teollisuudesta, yrittäjyydestä ja pk-yrityksistä vastaava komissaari. Bieńkowska on opiskellut muun muassa Jagellon yliopistossa Krakovassa ja Varsovan kauppakorkeakoulussa. Ennen nimitystään komissaariksi Bieńkowska toimi Donald Tuskin hallituksen aluekehitysministerinä 2007–2013, minkä aikana hän sai arvostusta tehokkaasta johtamisesta Puolalle osoitettujen EU-tukirahojen käytössä. Tusk nimitti Bieńkowskan varapääministeriksi 20. marraskuuta 2013 osana laajempaa hallituksen salkkujen uudelleenjärjestelyä. ==Lähteet== ==Aiheesta muualla== Luokka:Elävät henkilöt Luokka:Vuonna 1964 syntyneet Luokka:Puolalaiset EU- komissaarit Luokka:Puolalaiset poliitikot
Humanitas

Humanitas oli Helsingissä vuosina 1896–1898 ilmestynyt ruotsinkielinen aikakauslehti. Jean Boldtin julkaisema Humanitas oli ensimmäinen suomalainen rauhanaatteelle omistettu aikakauslehti. Sen tehtävänä oli armeliaisuuden ja epäitsekkyyden korostaminen sekä rauhan ja ihmisten hyvän tahdon edistäminen. Vastustettavia ajatuksia olivat materialismi ja militarismi. Ajankohtaisia yhteiskunnallisia ongelmia koskevia artikkeleita kirjoittivat Boldtin ohella Arvid Järnefelt, Pekka Ervast, Mikael Johnsson, Constance Ullner, Adelaïde Ehrnrooth, Lucina Hagman ja Rosina Wetterhoff. Lisäksi julkaistiin Arvid Mörnen runoja. Lehden piirissä perustettiin Suomen ensimmäinen rauhanyhdistys, jonka toiminta tosin lakkasi pian. Vuonna 1898 julkaistiin myös samansisältöistä suomenkielistä lehteä. Humanitasin aatteellisena jatkajana toimi Aaku Mäen Tampereella julkaisema Väinämöinen. ==Lähteet== ==Aiheesta muualla== * Humanitas digitoituna kansalliskirjastossa * Lehden suomenkieliset numerot vuodelta 1898 Luokka:Helsingin media Luokka:Suomalaiset ruotsinkieliset aikakauslehdet Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Sänkykamarin sankari

Sänkykamarin sankari (Tomcats) on vuonna 2001 ensi-iltansa saanut yhdysvaltalainen komediaelokuva, jonka on ohjannut Gregory Poirier. Pääosissa ovat Jerry O'Connell ja Shannon Elizabeth. == Juoni == Seitsemän vuotta sitten joukko ystäviä löi vetoa, että viimeinen jäljellä oleva poikamies saa tonnin rahaa. Hävittyään tonnin rahaa Las Vegasissa casinolla Michael Delaneyn pitää saada nopeasti ystävänsä Kyle menemään naimisiin, jotta hän voi kerätä palkintorahan ja maksaa takaisin velkansa. == Näyttelijät == == Aiheesta muualla == * Luokka:Vuoden 2001 yhdysvaltalaiset elokuvat Luokka:Yhdysvaltalaiset komediaelokuvat
Faces

Faces tarkoittaa esimerkiksi seuraavia: * Faces, englantilainen rockyhtye * Faces, suomalainen musiikkifestivaali * Kasvoja (Faces), John Cassavetesin elokuva vuodelta 1968 * Faces, suomalainen television viihdeohjelma * FACES- oireyhtymä, muun muassa kasvojen epämuodostumia aiheuttava geneettinen oireyhtymä.
Uridiini

Uridiini (C9H12N2O6) on nukleosideihin kuuluva orgaaninen yhdiste. Uridiini on osa eliöiden RNA:ta ja koostuu urasiilista, joka on sitoutunut glykosidisellä sidoksella riboosiin. Uridiini on huoneenlämpötilassa väritöntä kiteistä ainetta. Yhdiste liukenee veteen ja polaarisiin orgaanisiin liuottimiin. Yhdiste on emäksinen. Kuumennettaessa uridiinia happamissa olosuhteissa muodostuu furfuraalia. Uridiini on optisesti aktiivinen yhdiste ja sen ominaiskiertokyky vedessä 20 °C:n lämpötilassa on +4. Uridiinia eristetään hydrolysoimalla hiivojen RNA:ta. == Lähteet == == Aiheesta muualla == *Human Metabolome Database (HMDB): Uridine *Kyoto Encyclopedia of Genes and Genomes (KEGG): Uridine Luokka:Nukleosidit
Ajolähtö

Ajolähdöllä tai ajotilanteella tarkoitetaan pesäpallossa tilannetta, jossa sisävuorossa olevalla joukkueella on etenijä jokaisella pesällä pallon irrotessa ensimmäiseen lyöntivuorossa olevalle lyöjälle tarkoitettuun syöttöön syötön laadusta riippumatta.Pesäpallon aakkoset: terminologiaa ja pläjäyksiä Ajotilanteessa jokainen alkuperäisellä pesällään oleva etenijä on vaihtopakon alainen lyöjän muuttuessa lopullisesti juoksijaksi eli viimeistään tämän saadessa kolmannen oikean syötön. Vaihtopakon alainen pelaaja on turvassa pesällään, kunnes toinen juoksija tai pallo saapuu kyseiselle pesälle. Jos viimeinen lyönti on laiton ajolähtö raukeaa.PESÄPALLONAPERON TIETOPAKETTI == Määritelmiä == * Pesällä olevaksi etenijäksi katsotaan juoksija, joka on pesässä, sen vara-alueella tai kärkkymässä/etenemässä pesältä. Myös edelliseltä laittomalta lyönniltä palaamassa olevan juoksijan katsotaan tässä olevan pesällä. * Ajolähdön syntyhetki on pallon irtoaminen syöttöön, jos lukkari vain nykäisee ei ajolähtöä vielä synny. Jos joku pesistä tyhjenee ennen ensimmäistä syöttöä, ajolähtöä ei kyseisessä tilanteessa synny. Esim. Lukkari nykäisee, juoksija 3-pesältä irtoaa ja palaa. * Ajolähdön synnyttyä se on voimassa, kunnes jokainen juoksija on päässyt turvaan seuraavalle pesälle, palanut tai haavoittunut tai tämän eteneminen on mitätöity. Myös tuplahaava on mahdollinen. Jos joku pesistä tyhjenee ajolähdön synnyttyä, on alkuperäisillä pesillä olevilla juoksijoilla vaihtopakko edelleen voimassa. Ajolähtö raukeaa kuitenkin lyöjän palaessa laittomaan lyöntiinsä (viimeinen lyönti tai lyöjän rikkomus, joka tekee lyönnistä laittoman, tällöin tuomitaan estäminen) tai lukkarin syöttäessä seuraavalle lyöjälle. * Lyöjä muuttuu lopullisesti juoksijaksi, kun hän palaa, saa turvan ykköspesällä tai hänen paluutiensä kotipesään katkeaa. Paluutie katkeaa, jos lyöjä on irti kotipesästä hetkellä, jolloin lyödystä pallosta otetaan koppi, tai lyöjä on irti kotipesästä pallon ollessa kotipesässä olevan ulkopelaajan hallussa, pois lukien tilanne, jossa lyöjä on edennyt laittomalla lyönnillä tai edennyt ennen etenemisoikeutta kopin tai laittoman lyönnin jälkeen. Kopin tai laittoman jälkeen kärkkyvä pelaaja on poltettavissa. == Lähteet == * === Viitteet === Luokka:Pesäpallotermit
Kunniajuoksu

thumb|right|Kunnarin jälkeen sisäjoukkueen pelaajilla on tapana juosta kolmospesälle onnittelemaan kunniajuoksun juossutta pelaajaa. Kunniajuoksulla eli kunnarilla tarkoitetaan pesäpallossa tilannetta, jossa pelaaja ehtii omalla osutulla lyönnillään kolmospesälle saakkaPesäpallon aakkoset: terminologiaa ja pläjäyksiä haavoittumatta tai palamatta. Kunniajuoksu on yhden juoksun arvoinen ja sen tehtyään pelaaja saa jäädä kolmospesälle yrittämään toisen juoksun tekemistä.PESÄPALLONAPERON TIETOPAKETTI == Lähteet == Luokka:Pesäpallotermit
Boúrtzi

Boúrtzi () on pieni Kreikan saari, joka sijaitsee Argoliinlahdessa Náfplion kaupungin edustalla aivan sen sataman suulla, sekä saaressa oleva linna. Saaren pinta-ala on noin 0,004 neliökilometriä ja se on asumaton (vuonna 2011). Hallinnollisesti saari kuuluu Náfplion kuntaan, Argoliin alueyksikköön ja Peloponnesoksen alueeseen. thumb|left|240px|Boúrtzi Palamídin linnasta nähtynä. Boúrtzin nimi tulee osmaniturkin ”tornia” merkitsevästä sanasta burç. Se on tunnettu kreikaksi myös ”linnaa” tarkoittavalla nimellä Kastéli (Καστέλι). Saaren täyttää sen nimen mukaisesti pieni venetsialais- ja osmanivallan aikainen linna. Venetsialaiset rakensivat linnan vuonna 1471. Turkkilaiset osmanit valtasivat sen vuonna 1715. Kreikan joukot valloittivat linnan turkkilaisilta vuonna 1822. Saari toimi linnoituksena aina vuoteen 1865 saakka. Vuosina 1865–1935 linnaa käytettiin Palamídin linnan kuolemaantuomittujen vankien pyövelien asuntona, koska kukaan ei halunnut asua tässä ammatissa toimivien naapurina. Tämän jälkeen linna muutettiin hotelliksi, missä käytössä se toimi vuoteen 1970 saakka. Nykyisin linna on suosittu turistikohde ja siellä järjestetään kesäisin musiikkijuhlat. Saarelle pääsee taksiveneellä kaupungin satamasta. Saaren pieni satama on sen itäpäässä. Linnassa on kolme kerrosta ja sisäänkäynti sekä pohjois- että eteläpuolelta. == Lähteet == == Aiheesta muualla == Luokka:Argo-Saroniset saaret Luokka:Kreikan linnat Luokka:Náfplio
Khryse (saari)

Khryse (, ”Kultainen”) oli saari, joka sijaitsi antiikin aikana Egeanmeressä lähellä Lemnosta (nykyinen Límnos). Saari tunnetaan kirjallisista lähteistä, mutta se on sittemmin vajonnut mereen. Saaren mainitsevat muun muassa Homeros, Sofokles, Appianos ja Pausanias. Se esiintyy muun muassa Sofokleen kadonneessa näytelmässä Lemnoksen naiset. 100-luvulla jaa. eläneen Pausaniaan mukaan saari oli uponnut mereen jonkin verran ennen hänen aikaansa. Khryse oli ilmeisesti suhteellisen pieni ja sen kuvataan sijainneen hyvin lähellä Lemnosta.Pausanias: Kreikan kuvaus 8.33.4. Saari oli todennäköisesti sekä syntynyt että vajonnut vulkaanisen ja seismisen toiminnan seurauksena. Onomakritoksen kerrotaan ennustaneen saaren uppoamisen jo noin 600 vuotta aiemmin. Eräiden tietojen mukaan saarella olisi ollut Apollonille omistettu temppeli. Kreikkalaisessa mytologiassa saari kytkeytyi kuitenkin ennen kaikkea Khryse-nimiseen nymfiin tai vaihtoehtoisesti jumalattareen, joka yhdistettiin Atheneen (Athene Khrysē). Khryse oli saaren suojelijatar. Saari kytkeytyi myös argonautteihin, Herakleehen ja Filokteteehen. Saarella kerrotaan olleen Iasonin perustama Khryseen alttari, jolla Herakleen uskottiin uhranneen ja jonka Filokteteen katsottiin löytäneen. Filoktetestä puri saarella alttaria suojellut käärme. Appianoksen mukaan tämä alttari olisi ollut olemassa vielä vuonna 73 jaa. Myöhemmissä versioissa Khryseen liittyneet tapahtumat kytkettiin usein itse Lemnokseen. Nykyaikana Khrysen on usein ajateltu sijainneen niin kutsutun Chároksen särkän alueella Límnoksen itäpuolella (). Italialainen harrastaja-arkeologi Nicola Gargallo väitti vuonna 1960 löytäneensä meren pohjasta särkän alueelta marmorisia rakennuksen osia, jotka olisivat ehkä kuuluneet saaren Apollonin temppeliin. Väitettä ei kuitenkaan ole tämän jälkeen todistettu. Erään toisen teorian mukaan Khryse (tai siitä jäljelle jäänyt osa) olisi sama kuin nykyisin nimellä Varvára tunnettu pieni saari tai niemi Límnoksen luoteisrannikolla (). == Lähteet == Luokka:Antiikin Kreikan maantiede Luokka:Entiset saaret Luokka:Límnos Luokka:Pohjoisen Egean saaret
Kranái

Kranái () eli Marathonísi (Μαραθονήσι), antiikin Kranae (, ), on pieni Kreikan saari, joka sijaitsee Lakonianlahden luoteisrannalla, Mánin niemimaan rannikolla Gýtheion kaupungin edustalla. Saari on yhdistetty mantereeseen pengertiellä vuodesta 1898. Hallinnollisesti saari kuuluu Anatolikí Mánin kuntaan, Lakonian alueyksikköön ja Peloponnesoksen alueeseen. pienoiskuva|vasen|Kranáin saari. Antiikin aikana saaren lähistö ja Gytheionin kaupunki toimivat Spartan satamana. Homeroksen Iliaan mukaan Paris ja tämän Spartasta viemä Helena viettivät ensimmäisen yhteisen yönsä saarella (tai laivassa saaren rannassa) ennen purjehtimistaan Troijaan.Homeros: Ilias III.445. Erään version mukaan Paris unohti tuolloin kypäränsä (kranos) saarelle, ja se sai tästä nimen Kranae. Saaren nykyinen toinen nimi Marathonísi viittaa siellä luonnostaan kasvavaan fenkoliin. Saarta hallitsee vuonna 1829 rakennettu Tzanetákis Grigorákiksen torni. Nykyisin siinä toimii Mánin historiallinen ja kansatieteellinen museo. Saaren itäkärjessä on vuonna 1873 rakennettu 23 metriä korkea valkoinen majakka. Saarella on myös osmaniaikaisen tornin rauniot sekä Pyhälle Pietarille (Ágios Pétros) omistettu kirkko. == Lähteet == == Aiheesta muualla == Luokka:Anatolikí Máni Luokka:Joonianmeren saaret
Marathonísi

Marathonísi (, ”Fenkolisaari”) voi viitata seuraaviin paikkoihin Kreikassa: * Marathonísi eli Kranái, saari Lakonianlahdessa Peloponnesoksen niemimaan rannikolla * Marathonísi, saari Laganáksenlahdessa Zákynthoksen saaren etelärannikolla * Chelonísi eli Marathonísi, saari Jooniansaarten saariryhmässä Navarínonlahdessa == Katso myös == * Márathos tai Maráthi, useita paikkoja
Pontikonísi

Pontikonísi () tai Pontikóniso(s) (Ποντικόνησο(ς)) (”Hiirisaari”) tai Pontikonísia (Ποντικονήσια, ”Hiirisaaret”) voi viitata seuraaviin saariin Kreikassa: * Pontikonísi eli Pontikóniso(s), saari Argo-Saronisten saarten saariryhmässä * Pontikonísi, saari Chanián alueyksikössä Kreetan alueella * Pontikonísi, saari Euboian pohjoiskärjen edustalla * Pontikonísi, saari Jooniansaarten saariryhmässä lähellä Korfua * Pontikonísi eli Pontikóniso, saari Pohjoisen Egean saarten saariryhmässä lähellä Oinoússesta * Pontikóniso, saari Petalioí-saarilla lähellä Euboiaa * Pontikonísia eli Koufonísia, kahden pienen saaren ryhmä Dodekanesian saariryhmässä lähellä Kásosta == Katso myös == * Pontikós, useita saaria
Pontikonísi (Chaniá)

Pontikonísi (, ; myös Pontikós, Ποντικός), antiikin Myle (), on pieni Kreikan saari, joka sijaitsee Välimeressä Kreetan saaren luoteisrannikolla lähellä Gramvoúsan niemeä. Saaren pinta-ala on 0,266 neliökilometriä ja se on asumaton. Hallinnollisesti saari kuuluu Kíssamoksen kuntaan, Chanián alueyksikköön ja Kreetan alueeseen. Pontikonísin nimi tarkoittaa "Hiirisaarta". Saari sijaitsee noin 4,9 meripeninkulmaa (noin 9 kilometriä) Gramvoúsan niemestä ja Ágria Gramvoúsan saaresta länteen, niiden ja Antikytheran saaren välissä. Vesialue on suurin piirtein Joonianmeren ja Kreetanmeren rajalla. Saari on kallioinen ja jyrkkärantainen. Sen lähellä sijaitsee pieni luoto nimeltä Pontikáki (Ποντικάκι), ”Pikkuhiiri”. Saarella kasvaa 26 eri kasvilajia, niiden mukana laukkalaji Allium platakisii, joka on saarelle kotoperäinen eli sitä ei tavata muualla. Eläimistä saarella elää muun muassa kotoperäinen etanalaji Albinaria pondika. == Lähteet == == Aiheesta muualla == Luokka:Kíssamos Luokka:Kreetan saaret
Pontikonísi (Korfu)

Pontikonísi (; transl. myös Pondikonísi) on pieni Kreikan saari, joka kuuluu Jooniansaarten saariryhmään ja sijaitsee Korfun saaren itärannikon edustalla. Saaren pinta-ala on noin 0,01 neliökilometriä ja se on asumaton (vuonna 2011). Hallinnollisesti Pontikonísi kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Pontikonísin nimi tarkoittaa "Hiirisaarta". Saari sijaitsee Joonianmeressä Korfun kaupungin eteläpuolella Péraman kylän edustalla, Chalikiópouloksen laguunin suulla ja lähes Korfun lentokentän kiitotien päässä. Tarun mukaan saari syntyi, kun Poseidon muutti Odysseuksen faiaakeilta saaman laivan kiveksi loppuvaiheessa tämän kotimatkalla kohti Ithakaa. Saari ja sen ympäristö on Korfun kuvatuimpia maisemia. Saari on suojeltu luonnonmuistomerkkinä eikä sinne ole vapaata pääsyä. Saarella on pieni bysanttilaisaikainen kirkko sekä luostari. Kumpaankin viitataan sekä Kaikkivaltiaan (Pantokrátor) että Vapahtajan Kirkastumisen (Metamórfosi tou Sotíros) kirkkona/luostarina. Kirkko on rakennettu 1000- tai 1100-luvulla. Kirkko tunnetaan myös nimellä Pantokratorélli, ”Pieni Pantokrátor”. Luostari juhlii vuosittain 6. elokuuta, ja ainoastaan tuolloin saarella saa vierailla vapaasti. Saaren nimen kerrotaan tulevan luostarin valkoisesta portaikosta, joka kiemurtelee hiiren hännän lailla ja näkyy kauas. Saaren lähellä pienessä niemessä sijaitsee toinen tunnettu luostari, Vlachérnan luostari. left|208px|Pontikonísin kirkko. == Lähteet == == Aiheesta muualla == Luokka:Jooniansaaret Luokka:Keski-Korfu ja Diapontiset saaret
Soúda (saari)

Soúda () eli Ágios Nikólaos (Άγιος Νικόλαος) eli Fraronísi (Φραρονήσι), antiikin Leukai (, ), on pieni Kreikan saari, joka sijaitsee Soúdanlahdessa Kreetan saaren pohjoisrannikolla lähellä Akrotírin niemeä. Saaren pinta-ala on 0,103 neliökilometriä ja se on asumaton. Hallinnollisesti saari kuuluu Chanián kuntaan, Chanián alueyksikköön ja Kreetan alueeseen. Soúdan saaren länsipuolella sijaitsee pienempi saari nimeltä Léon. Antiikin aikainen nimi Leukai, ”Valkoiset”, viittasi saariin yhdessä. Kreikkalaisessa mytologiassa saaret saivat syntynsä ja antiikin aikaisen nimensä seireenien ja muusien välisen musiikkikilpailun seurauksena. Seireenien hävittyä nämä menettivät siipensä (mikä antoi nimensä myös läheiselle Apteran kaupungille), muuttuivat valkoisiksi (leukos) ja jähmettyivät saariksi. Bysanttilaisella ajalla saaressa oli Pyhälle Nikolaokselle (Ágios Nikólaos) omistettu luostari, mistä se on saanut toisen nimensä. Saari linnoitettiin 1300-luvulla. Vuonna 1573 sinne rakennettiin venetsialainen linnoitus (Fortezza). Se suojasi pääsyä Soúdanlahdelle ja oli yksi Kreetan merkittävimpiä linnoituksia. Tuolloin saari tunnettiin munkkeihin viittaavalla nimellä Fraronísi. Linnoitus antautui osmaneille vasta vuonna 1715, vaikka nämä olivat vallanneet Chanián jo vuonna 1646. Tämän jälkeen linnoitus säilyi osmanien käytössä aina 1800-luvulle saakka. Se oli yhdessä Spinalóngan linnoituksen kanssa turkkilaisten viimeinen tukikohta saarella. Turkkilaiset jättivät linnoituksen vuonna 1898. Nykyisen nimensä saari on saanut Soúdanlahdesta. Saarella on linnoituksen raunioiden lisäksi muun muassa luostarin perua oleva Pyhän Nikolaoksen kirkko. == Lähteet == == Aiheesta muualla == Luokka:Chaniá Luokka:Kreetan linnat Luokka:Kreetanmeren saaret
Eeti Nieminen

Edvard Olavi "Eeti" Nieminen (29. maaliskuuta 1927 Kivennapa – 13. huhtikuuta 2016 Helsinki) oli suomalainen yhdistetyn hiihtäjä ja maastohiihtäjä. Hän oli 172 senttimetriä pitkä ja painoi 65 kilogrammaa. Nieminen sijoittui yhdistetyssä kahdeksanneksi Oslon olympialaisissa 1952. Samoissa kisoissa hän osallistui myös 18 km:n maastohiihtoon sijoittuen 21:nneksi. Neljä vuotta myöhemmin Cortina d'Ampezzon olympialaisissa 1956 hän oli yhdistetyn yhdeksäs. Falunin maailmanmestaruuskilpailuissa 1954 hän sijoittui kuudenneksi. Yhdistetyn SM-kilpailuissa hän saavutti hopeaa vuosina 1951 ja 1952 sekä pronssia vuonna 1955. Nieminen voitti vuosina 1951 ja 1953 Garmisch- Partenkirchenin kansainvälisen hiihtokilpailun yhdistetyn sekä vuonna 1953 Falunin kisojen yhdistetyn. Holmenkollenilla hän sijoittui toiseksi vuonna 1955. Nieminen pelasi pesäpalloa SM-sarjassa Nokian Urheilijoiden joukkueessa. Urheilu-uransa jälkeen Nieminen toimi aktiivisesti Suomen Hiihtoliitossa. Hän oli varapuheenjohtajana 1971 ja toimi johtokunnan jäsenenä sekä vuosina 1962–1969 liittovaltuuston jäsenenä. Vuonna 2003 hän sai Suomen Hiihtoliiton jakaman Hannu Koskivuori -mitalin 19:ntenä henkilönä. == Lähteet == == Aiheesta muualla == *Eeti Niemisen muistokirjoitus Helsingin Sanomissa Luokka:Suomalaiset yhdistetyn hiihtäjät Luokka:Suomalaiset maastohiihtäjät Luokka:Suomalaiset pesäpalloilijat Luokka:Vuonna 1927 syntyneet Luokka:Vuonna 2016 kuolleet
Leukai

Leukai (, ) voi viitata seuraaviin: * Leukai, antiikin aikainen kaupunki Aioliissa Vähässä-Aasiassa * Leukai, antiikin aikainen kaupunki Lakoniassa Kreikassa * Soúda, antiikin Leukai, saari Soúdanlahdessa Kreetan pohjoisrannikolla Kreikassa
Helotermiini

Helotermiini on skorpioniliskon (Heloderma horridum horridum) tuottama toksiini. Helotermiini inhiboi ryanodiinireseptorien, kalsiumkanavien ja kaliumakanavien toimintaa. Helotermiini voi aiheuttaa syvää unta muistuttavan pitkäaikaisen horrostilan, josta henkilö saadaan heräämään vain hetkeksi (letargia). Lisäksi helotermiini voi aiheuttaa osittaista raajojen halvaantumista sekä ruumiinlämpötilan alenemista. Helotermiinia erittyy liskon syljen mukana. Helotermiini on vain yksi ainesosa, myrkky sisältää ainakin kolme muuta toksiinia ja useita entsyymejä. Helotermiini on peptidi, joka muodostuu 242 aminohaposta. Ne ovat järjestäytyneet yhdeksi polypeptidiketjuksi. Ketjua stabiloi kahdeksan disulfidisiltaa. Molekyylipaino on 25,5 kDa. ==Lähteet== Luokka:Eläinmyrkyt Luokka:Liskojen myrkyt
Kunnari

Kunnari tarkoittaa seuraavia asioita: * kunniajuoksu, arkikielessä kunnari, pesäpallotermi * Kunnari, saari Haminassa * suomalainen sukunimi ** Alex Kunnari (s. 1974), DJ ** Olli Kunnari (s. 1982), lentopalloilija * suomalainen etunimi.
Google Ads

Google Ads (vuoden 2018 kesään saakka Google AdWords) on Googlessa tuotettavan hakusanamainonnan hallintatyökalu. Perusperiaate on yksinkertainen: kun hakukoneen käyttäjä tekee haun jollakin hakutermillä, aktivoituvat sillä hakusanalla mainostavien mainostajien linkit teksteineen hakutulosnäkymään. Näistä linkeistä klikkaamalla siirtyy hakukoneen käyttäjä suoraan mainostajan määrittelemälle sivustolle. Mainoksen voi tehdä itse Google Adsin avulla tai ostaa sen palveluna alaan erikoistuneilta yrityksiltä. Näiden yritysten koko vaihtelee pienistä yhden työntekijän toimistoista suuriin mediataloihin. ==Katso myös== * Luettelo Googlen tuotteista ==Lähteet== Luokka:Googlen palvelut Luokka:Mainonta
Karbyyni

Karbyyni on yleisnimitys mille tahansa yhdisteelle, jossa hiiliatomi on sitoutunut kovalenttisesti yhdellä elektroninilla ja 3 muuta elektronia ovat sitoutumattomia. Karbyynillä voidaan viitata seuraaviin: * Metylideeniradikaali, ...CH, yhdisteen radikaali-osanen. * Karbyynit, R-C..., yhdisteluokka, joka sisältää em. osasen eli hiiliatomin, jossa on 3 sitoutumatonta elektronia. * Lineaarinen asetyleeninen hiili, (−C≡C−)n, yhdiste, jossa hiiliatomeita on sitoutuneena toisiinsa vuoroin kolmois- vuoroin yksöissidoksin. *Polyyni, molekyyli, jolla on em. osanen esim. diasetyleeni. ==Lineaarinen asetyleeninen hiili== Lineaarinen asetyleeninen hiili (myös karbyyni) on hiiliatomisäikeistä muodostuva materiaali. Lineaarisissa säikeissä on atomien välillä vuorotellen kolmois- ja yksöissidoksia. Karbyyni on teoriassa hyvin luja ja jäykkä materiaalia, lujempi kuin grafeeni. ===Valmistaminen=== Karbyynien valmistaminen on ongelmallista. Pisimmät ketjut ovat olleet 100 atomin luokkaa, kunnes vuoden 2016 tiedon mukaan Wienin yliopistossa on onnistuttu valmistamaan karbyyniä, joka koostui yli 6000 atomista. Hiiliatomiketjua kasvatettiin kahden hiilinanoputken sisällä eräänlaisessa nanoreaktorissa. == Lähteet == Luokka:Hiiliyhdisteet
Jääkiekon nuorten naisten maailmanmestaruuskilpailut 2016

Jääkiekon nuorten naisten maailmanmestaruuskilpailut 2016 pelattiin Kanadassa ja pelipaikkakuntana toimi St. Catharines. Maailmanmestaruuden voitti Yhdysvallat. == Lopputulokset == Sija Joukkue Yhdysvallat Kanada Ruotsi 4\. Venäjä 5\. Tšekki 6\. Suomi 7\. Sveitsi 8\. Ranska == Lähteet == * Virallinen sivusto * Turnaus IIHF:n tulospalvelussa 2016 Luokka:Vuoden 2016 jääkiekko Luokka:Ontarion jääkiekko
Turvatalo

Turvatalo voi tarkoittaa ainakin seuraavia: * turvatalo, tiedustelijoiden käyttöön varattu salainen talo tai huoneisto * Punaisen Ristin Nuorten turvatalo, nuorille tarkoitettu turvapaikka * Turvatalo (Safe House), vuonna 2012 valmistunut yhdysvaltalainen toimintaelokuva ==Katso myös== *turvapaikka (valtion myöntämä suojelu toisen valtion kansalaiselle) *turvasäilö (poliittisten vankien vangitsemisjärjestely)
Turvatalo (tiedustelu)

Turvatalo tarkoittaa esimerkiksi tiedustelupalvelun varustamaa sijainniltaan salaista taloa tai huoneistoa, jota käytetään vakoilijoiden tai tiedustelijoiden ja heidän kontaktiensa majoittamiseen ja varustamiseen sekä esimerkiksi koulutus- ja kuulustelutilana. Turvataloihin liittyvän toiminnan luonteen vuoksi niistä on julkista tietoa tarjolla niukalti. Myös Suomen sotilaallisella tiedustelulla on ollut turvataloina toimineita tiloja, kuten huoneistoja ja metsäkämppiä, joita on käytetty vakoilijoiden piilopaikkoina.Elfvengren & Laidinen 2012, 132, Kosonen 2001, 142 ==Lähteet== * * ===Viitteet=== Luokka:Asunnot Luokka:Vakoilu
PashaBiceps

Jarosław "pashaBiceps (joskus vain pasha)" Jarząbkowski (s. 11. huhtikuuta 1988 Nasielsk) on puolalainen ammattilaisuransa lopettanut Counter-Strike -ja Counter-Strike: Global Offensive -pelaaja. == Muu elämä == Jarosław "pashaBiceps" Jarząbkowski syntyi 11. huhtikuuta 1988 Nasielskissä lähellä Varsovaa, jossa hän vietti myös lapsuutensa. Jarząbkowski tykkäsi teinivuosinansa paljon jalkapallon pelaamisesta ja hän kertoikin, että halusi aina tulla urheilijaksi. Jarząbkowski jäi eläkkeelle ammattilaisurheilusta vuonna 2018 ja on tämän jälkeen kesittynyt perhe-elämään ja Puolassa vierailuun. Hän on työskennellyt monien suuryrityksen kanssa, kuten SteelSeries, Crédit Agricole, DHL, Adidas ja Old Spice. Vuonna 2022 Jarząbkowski saavutti yhden suurimmista urheiluhaavestaan, kun hän solmi sopimuksen kamppailulajien parissa. == Ura == === Counter-Strike === Pasha aloitti Counter-Strike -uransa vuonna 2004 ja hänen ensimmäinen joukkueensa olikin infernal Connection. Hän viipyi siellä vuoteen 2005, kunnes vaihtoi Team Wildaan alkuvuoteen 2007 asti. Sen jälkeen hän siirtyi helmikuussa kolmeksi kuukaudeksi DELTAan vaihdettuaan toukokuussa kuukaudeksi EasyTeamiin, jonka jälkeen pasha vaihtoi takaisin DELTAan. Seuraavina vuosina hän oleskeli muutamissa pienemmissä joukkueissa, kunnes siirtyi toukokuussa 2009 Team Pentagramiin. Joukkue kuitenkin lopetettiin lokakuussa ja pasha siirtyi Frag eXecutorsin riveihin vuoden loppuun asti. Vuoden 2010 helmikuussa pasha siirtyi joukkueeseen kuitenkin takaisin sen ostettua senaikaisen välijoukkueen AGAiNin pelaajat. Pitkän pelaamisen jälkeen lokakuussa 2011 AGAiN kuitenkin hankki pashan takaisin. Pashan viimeinen Counter-Strike -joukkue oli ESC Gaming, jossa hän vietti noin yhdeksän kuukautta. === Counter-Strike: Global Offensive === Pasha jatkoi Counter-Strike: Global Offensiven parissa ESC Gamingin riveissä vielä yli vuoden ajan ja he voittivat yhden merkittävän S-tason turnauksen, joka oli Intel Extreme Masters VI. Hän vaihtoi pikaisesti Universal Soldiersin ja AGAiNin välillä ennen pashan uran merkittävintä joukkuetta, joka oli Virtus.pro. ==== Virtus.pro ==== Pasha siirtyi Virtus.prohon 25. tammikuuta 2014. He voittivat lähes heti ensimmäisen S-tason turnauksensa, joka oli EMS One Katowice 2014. Yli vuosi tämän jälkeen he ansaitsivat seuraavan merkittävän voittonsa ESEA Season 18: Global Invite Division -tapahtumasta, jossa he voittivat Fnaticin finaalissa. Vuonna 2015 he saavuttivat myös toisen suuren voiton, joka oli ESL ESEA Pro League Invitational. Pashan keskivertorating vuonna 2015 oli 1.01. Vuonna 2016 pasha saavutti Virtus.pron riveissä kolme merkittävää S-tason turnausta, jotka olivat StarLadder i-League Invitational #1, ELEAGUE Season 1 ja DreamHack Open Bucharest 2016. Pashan keskivertorating vuonna 2016 oli 0,94, joka laski merkittävästi viime vuodesta, vaikka joukkue voittikin enemmän otteluita. Heidän viimeinen S-tason turnauksen voittonsa oli DreamHack Masters Las Vegas 2017 -tapahtumasta. Pasha erotettiin joukkueesta lopulta 13. helmikuuta vuonna 2019. == Lähteet == Luokka:Vuonna 1988 syntyneet Luokka:Elävät henkilöt Luokka:Puolalaiset elektronisen urheilun ammattilaiset
Gravity Bone

Gravity Bone on Blendo Gamesin kehittämä seikkailupeli. Peli julkaistiin maailmanlaajuisesti 28. elokuuta 2008. Peli on julkaistu freewarena. Pelille julkaistiin vuonna 2012 jatko-osa, Thirty Flights of Loving. ==Pelaaminen== Gravity Bone on ensimmäisen persoonan seikkailupeli. Peli sijoittuu Nuevos Airesin fiktiiviseen kaupunkiin. Pelaaja pelaa nimeämättömällä vakoojalla, jonka on suoritettava useita tehtäviä pelin kahden tason aikana. Peli kestää noin 20 minuuttia. == Kehitys == Pelin musiikki on ohjaaja Wong Kar-wain elokuvista, ja sen on alun perin säveltänyt Xavier Cugat. Pelin kehitys kesti vuoden, jonka aikana pelistä tehtiin useita eri versioita. ==Lähteet== ==Aiheesta muualla== *Blendo Games Luokka:Vuoden 2008 videopelit Luokka:Seikkailupelit Luokka:Freeware-pelit Luokka:Windows-pelit
Biomuovi

Biomuovi on muovi, joka koostuu kokonaan tai osittain uusiutuvista luonnon raaka-aineista, tai biohajoaa tietyissä olosuhteissa. Osa biomuoveista myös maatuu verrattain nopeasti eli on biohajoavia. Toisaalta myös osa öljypohjaisista muoveista on biohajoavia, vaikka ne eivät ole biomuoveja, mikä aiheuttaa sekaannuksia biomuovi-käsitettä käytettäessä. Biopohjaiset muovit valmistetaan uusiutuvista materiaaleista, kuten selluloosasta, ligniinistä, kitiinistä, villasta tai tärkkelyksestä. Biopohjaisten materiaalien käyttö ei kuitenkaan välttämättä tarkoita sitä, että nämä muovit olisivat biohajoavia, sillä sekä biopohjaisista että fossiilisista raaka-aineista voidaan valmistaa sekä biohajoamattomia että biohajoavia muoveja. == Muovin biohajoavuus == Ollakseen biohajoava muovin molekyylien tulee kemiallisesti hajota luonnossa esiintyviksi aineiksi. Pelkkä mekaaninen pilkkoutuminen ei riitä. Mekaanisessa hajoamisessa vain ns. sekundääriset sidokset hajoavat. Näin muovi voi pilkkoutua silmin näkymättömän pieneksi ja näkyä vain mikroskoopilla tarkasteltuna. Silti muovin ns. primääriset sidokset säilyvät eli polymeerit itsessään pysyvät kasassa ja myös polymeerien ja seosaineiden liitokset säilyvät. Vasta kun myös polymeerit ja mahdolliset seosaineet itsessään hajoavat voidaan muovin katsoa maatuneen, eikä se tällöin enää ole luonnonkiertokulussa olevaa muovijätettä. == Lähteet == == Aiheesta muualla == Luokka:Muovit
Saku Ylätupa

Saku Ylätupa (s. 4. elokuuta 1999 Espoo) on suomalainen jalkapalloilija, joka edustaa Ruotsin Allsvenskanissa pelaavaa Kalmaria. Hän on pelipaikaltaan laitahyökkääjä tai hyökkäävä keskikenttäpelaaja. Leppävaaran Pallon kasvatti Ylätupa siirtyi FC Espoon juniorijoukkueesta Helsingin Jalkapalloklubiin marraskuussa 2014.https://www.hjk.fi/uutiset/Miehet-2352 Kaudella 2015 Ylätupa pelasi seuran farmijoukkueen Klubi 04:n paidassa Kakkosessa 12 ottelussa tehden viisi maalia. Hän pelasi lisäksi kaksi nousukarsintaottelua GrIFK:ta vastaan. Seuran edustusjoukkueessa Ylätupa teki ensiesiintymisensä huhtikuussa 2016 onnistuen heti maalinteossa Suomen Cupin ottelussa AC Kajaania vastaan. Kakkosen kaudella 2016 Ylätupa teki Klubi 04:llä 11 maalia 16 ottelussa.Saku Ylätupa Soccerway-sivustolla Maaliskuussa 2017 HJK lainasi Ylätuvan Rovaniemen Palloseuraan. Hän teki ensiesiintymisensä pääsarjatasolla 12. huhtikuuta, kun RoPS hävisi vieraissa Interille 2–6. Ensimmäisen liigamaalinsa Ylätupa teki 17. huhtikuuta kotiottelussa VPS:aa vastaan. Ylätupa ehti pelata 17 liigaottelua ja tehdä kolme maalia, kunnes hänen lainansa päättyi heinäkuussa. Heinäkuussa 2017 Ylätupa siirtyi Ajaxiin kolmen vuoden sopimuksella. Hän liittyi seuran alle 19-vuotiaiden joukkueeseen.http://www.ajax.nl/streams/ajax-actueel/finse-jeugdinternational- ylatupa-naar-ajax.htm Hän pelasi ensimmäisellä kaudellaan 31 ottelua, joissa hän teki kuusi maalia ja syötti 11. Hän oppi jo hollantiakin, jota hän käytti kommunikaatiokielenä pääsääntöisesti keskustellessaan valmentajiensa kanssa. Ylätupa siirtyi tammikuussa 2019 Ruotsin Allsvenskanissa pelaavaan AIK:hon. Kaudella 2019 hän pelasi kuusi sarjaottelua ja kaudella 2020 seitsemän. Syyskuussa 2020 hän siirtyi loppukauden kestävälle lainalle Veikkausliigassa pelaavaan IFK Mariehamniin, jossa hän pelasi kahdeksan liigaottelua. Kaudella 2021 hän teki AIK:lle maalin ja syötti toisen kauden ensimmäisessä Allsvenskan-ottelussaan Degerforsia vastaan AIK:n voittaessa 2–0. Ylätupa on edustanut Suomen maajoukkueita vuodesta 2014 asti. == Lähteet == Luokka:Vuonna 1999 syntyneet Luokka:Suomalaiset jalkapalloilijat Luokka:Elävät henkilöt
Suvi Åkerman

Suvi Åkerman (s. 1993 Göteborg) on suomalainen laulaja, joka voitti The Voice of Finlandin viidennen kauden vuonna 2016. Finaalissa Åkerman esitti tähtivalmentajansa Tarja Turusen kanssa duettona Queenin ”Bohemian Rhapsodyn” sekä oman kappaleensa ”It’s Not the End of the World”. Hän sai finaalissa 32,2 prosenttia äänistä. ”It’s Not the End of the World”, jonka tekivät Suvi Åkerman, Kyösti Salokorpi ja Antti Hynninen, oli myös hänen ensimmäinen singlensä. Voiton myötä Åkerman teki kolme kappaletta käsittävän levytyssopimuksen Universal Musicin kanssa. Joulukuussa 2016 Åkerman julkaisi singlen ”Stronger Than You Think”. Kolmas single ”Dear Grief” julkaistiin huhtikuussa 2017. Levytyssopimuksen päätyttyä hän on keskittynyt opintoihinsa ja valmistuttuaan luokanopettajaksi aikoo jälleen panostaa musiikkiuraansa. == Yksityiselämä == Suvin velipuoli kuoli Suvin ollessa 13. Laulaja on purkanut tunteitaan mm. musiikkiin. == Lähteet == Luokka:Suomalaiset laulajat Luokka:Elävät henkilöt
Anton Valtavuo

Anton Valtavuo, sukunimi aik. Rikström (12. tammikuuta 1850 Pernaja – 22. tammikuuta 1931 Viipuri) oli suomalainen opettaja ja kansakouluntarkastaja, joka julkaisi useita laulukirjoja. Kyösti Sormusen Geneanet-sivusto : Anton Valtavuo Valtavuon vanhemmat olivat Pernajan Riken kylästä kotoisin ollut räätäli Karl Rikström (s. 1818) ja Eva Gustava Abrahamsdotter (s. 1816). Anton Valtavuo : Lapsuudenkotini ja sen joulut, A.J. Europaeuksen jälkeläisten sukusanomat N:o 2 joulukuu 1964 Valtavuo opiskeli kansakoulunopettajaksi Jyväskylän opettajaseminaarissa. Opiskelijana ollessaan hän osallistui kirjailija Aleksis Kiven hautajaisiin Tuusulassa 4. tammikuuta 1873. Kiireellä kuoppaan osa 1 – Aleksis Kiven peijaisten valmistelu, Ossi Kokko 13.5.2014 Viipurin kansakoulutarkastajana 1880-luvulla toiminut Valtavuo löysi suomalaisen kansansävelmän johon hän pyysi opettaja ja runoilija J. H. Erkkoa kirjoittamat sanat. Näin syntyi joululaulu No onkos tullut kesäNo, onkos tullut kesä, Hämeen Sanomat 22.12.2006 Valtavuo oli naimisissa Tekla Augusta Europaeuksen (1845–1933) kanssa jonka isä oli rovasti, teologian tohtori ja valtiopäivämies Anders Josef Europaeus. Heidän poikansa oli matematiikan lehtori Toivo Valtavuo (1881–1970). Jorma Rytkönen : Toivo Valtavuon muistolle, A.J. Europaeuksen jälkeläisten sukusanomat N:o 1 lokakuu 1971 == Teoksia == Nimellä Anton Rikström: * Kolmiäänisiä lauluja : soprano- ja altto- äänille sovitettuja. Ensimmäinen vihko ; koulujen ja nuorison tarpeeksi koonnut Anton Rikström. Clouberg ja kumpp., Viipuri 1882, 4. painos 1906 * Kaksiäänisiä lauluja kansakouluille. Ensimmäinen vihko ; toimittanut Anton Rikström. Toimittaja, Viipuri 1884 * Kolmiäänisiä lauluja : sopraano- ja altto-äänille sovitettuja. Toinen vihko ; koulujen ja nuorison tarpeeksi, osaksi kokoeli, osaksi sovitteli Anton Rikström. Clouberg ja kumpp., Viipuri 1885, 3. painos 1907 * Kotoa ja muualta : 100 sekaköörille sovitettua laulua ; oppilaitosten ja pienempäin lauluseurain tarpeeksi toimittanut Anton Rikström. Clouberg ja Kumpp., Viipuri 1890, 2. painos 1901 * Kanteloinen : uusi kokoelma kaksiäänisiä lauluja ; kouluja ja nuorisoa varten toimitti Anton Rikström. Clouberg ja Kumpp., Viipuri 1892, 2. painos 1905 * Kolmiäänisiä lauluja : sopraano- ja alttoäänille sovitettuja. Kolmas vihko ; koulujen ja nuorison tarpeeksi kokoeli ja sovitteli Anton Rikström. Clouberg ja kumpp., Viipuri 1895, 2. painos 1902 * Koulun laulukirja. 1 vihko, Ensimmäisen ja toisen vuoden oppimäärä ; Viipurin kansakoulunopettajiston asettaman valiokunnan kanssa yksissä neuvoin toimittanut Anton Rikström. Clouberg ja Kumpp. (W. Hoving), Viipuri 1899, 2. uud. painos 1905 * Koulun laulukirja. 2 vihko, Kolmannen ja neljännen vuoden oppimäärä ; Viipurin kansakoulunopettajiston asettaman valiokunnan kanssa yksissä neuvoin toimittanut Anton Rikström. Clouberg ja Kumpp. (W. Hoving), Viipuri 1899 * Viborgs stads folkskolor : berättelse för läseåren 1896-1901. Viborg 1901 == Lähteet == Luokka:Suomalaiset opettajat Luokka:Vuonna 1850 syntyneet Luokka:Vuonna 1931 kuolleet
Sarafotoksiini

Sarafotoksiinit ovat ryhmä peptiditoksiineja, jotka rakentuvat 21 aminohaposta. Sarafotoksiinit aiheuttavat sepelvaltimon supistumisen ja sitoutuvat sydämen kammioiden kalvoille sekä aivokalvoihin. Lisäksi ne aktivoivat fosfoinositidien hajoamisen. Sarafotoksiinien aminohappojärjestys muistuttaa paljon endoteliinin aminohappojärjestystä. Endoteliini on luonnollinen nisäkkäiden biomolekyyli, joka osallistuu nisäkkäiden verisuonijärjestelmän toimintaan. == Sarafotoksiini-A == Sarafotoksiini-A on molekyylipainoltaan 2 514.88 g/mol, sen molekyylikaava on C₁₀₅H₁₅₆N₂₈O₃₄S₅ ja CAS-numero 126738-34-9. == Sarafotoksiini-B == Sarafotoksiini-B on molekyylikaavaltaan C110H159N27O34S5, sen molekyylipaino on 2 563.9 g/mol ja CAS-numero 120972-53-4. Toksiini eristettiin ensimmäisen kerran käärmeenmyrkystä, jota tuottaa Atractaspis engaddensis. == Sarafotoksiini-C == Sarafotoksiini-C on valkoinen kiteinen jauhe, jonka molekyylipaino on 2 516 g/mol ja molekyylikaava C103H147N27O37S5. Toksiinissa on kaksi disulfidisiltaa. CAS-numero on 121695-87-2, liukoisuus veteen on 1 mg/ml. == Sarafotoksiini-D == Safrotoksiini-D eroaa B-versiosta kahden aminohapon verran ja sen kyky supistaa verisuonia on hyvin vähäinen verrattuna safrotoksiineihin A ja B. == Bibrotoksiini == Bibrotoksiini on eristetty käärmeenmyrkystä, jota tuottaa stilettikäärme (Atractaspis bibronii). Sarafotoksiineihin kuuluva bibrotoksiini muistuttaa hyvin paljon sarafotoksiini-B:tä, eroa on vain yhden aminohapon verran. Rotan aortassa bibrotoksiini toimii endoteliinin tavoin, mutta pienemmällä pitoisuudella. == Lähteet == Luokka:Eläinmyrkyt Luokka:Käärmeenmyrkyt
Judon Euroopan-mestaruuskilpailut 2016

Judon Euroopan-mestaruuskilpailut 2016 järjestettiin Kazanissa, Venäjällä 21.–24. huhtikuuta 2016. Kilpailujen ohjelmassa oli seitsemän henkilökohtaista painoluokkaa miehille ja naisille sekä joukkuekilpailut. == Mitalistit == Lähde: European Judo Union === Miehet === Sarja Kultaa Hopeaa Pronssia –60 kg Walide Khyar Orxan Səfərov Hovhannes Davtjan Elios Manzi –66 kg Važa Margvelašvili Colin Oates Fabio Basile Arsen Galstjan –73 kg Rüstəm Orucov Laša Šavdatuašvili Rok Drakšič Nugzar Tatalašvili –81 kg Hasan Halmurzajev Avtandil Tšrikišvili Ivailo Ivanov Robin Pacek –90 kg Varlam Liparteliani Krisztián Tóth Piotr Kuczera Marcus Nyman –100 kg Henk Grol Toma Nikiforov Michael Korrel Grigori Minaskin +100 kg Teddy Riner Or Sasson Levan Matiašvili Daniel Natea Joukkuekilpailu Važa Margvelašvili Amiran Papinašvili Nugzari Tatalašvili Laša Šavdatuašvili Avtandil Tšrikišvili Giorgi Papunašvili Varlam Liparteliani Paata Gviniašvili Levan Matiašvili Adam Okruašvili Anzaur Ardanov Arsen Galstjan Zelimhan Ozdojev Uali Kuržev Stanislav Semjonov Hasan Halmurzajev Sayd Emi Žambekov Magomed Magomedov Adlan Bisultanov Andrei Volkov Aleksander Beta Paweł Zagrodnik Damian Szwarnowiecki Lukasz Blach Jakub Kubieniec Patryk Ciechomski Piotr Kuczera Kamil Grabowski Maciej Sarnacki Tarlan Karimov Vugar Shirinli Fagan Guluzade Rustam Orujov Rustam Alimli Shahin Gahramanov Mammadali Mehdiyev Elxan Məmmədov Ushangi Kokauri === Naiset === Sarja Kultaa Hopeaa Pronssia –48 kg Charline Van Snick Éva Csernoviczki Dilara Lokmanhekim Monica Ungureanu –52 kg Majlinda Kelmendi Priscilla Gneto Andreea Chițu Julija Ryžova –57 kg Automne Pavia Ivelina Ilijeva Nora Gjakova Timna Nelson-Levy –63 kg Tina Trstenjak Kathrin Unterwurzacher Anicka van Emden Jekaterina Valkova –70 kg Gévrise Émane Esther Stam Szabina Gercsák Fanny Posvite –78 kg Audrey Tcheuméo Guusje Steenhuis Luise Malzahn Natalie Powell +78 kg Kayra Sayit Svitlana Jaromka Belkız Zehra Kaya Jasmin Kuelbs Joukkuekilpailu Agata Perenc Karolina Pieńkowska Arleta Podolak Anna Borowska Agata Ozdoba Karolina Talach Katarzyna Kłys Katarzyna Furmanek Anna Zaleczna Julija Ryžova Natalija Kondratjeva Darja Mežetškaja Tatjana Kazenjuk Darja Davydova Pari Surakatova Irina Gazijeva Valentina Maltseva Ksenia Šibisova Vera Moskaljuk Astride Gneto Lola Benarroche Margaux Pinot Melissa Heleine Madeleine Malonga Maria Ertl Mareen Kräh Theresa Stoll Viola Wächter Nadja Bazynski Iljana Marzok Laura Vargas Koch Luise Malzahn Carolin Weiss == Lähteet == Luokka:Judon Euroopan-mestaruuskilpailut Luokka:Kazanin urheilu Luokka:Vuoden 2016 urheilu